 Ciise Axmed Nuur oo ka socday xafiiska hayadda UNICEF u qaabilsan dhowrista carruurta oo isna hadal kooban ka jeediyey gebogebadii kulankaa, ayaa sharraxaad ka bixiyey in dhaqan xumada ubadka yaryar loo gaystaa ay mustaqbalkooda dambe saamayn ku yeelato, waxaannu intaa raaciyey in dambiyadii ugu waaweynaa Ingiriiska sannadkii ina dhaafay ay sameeyeen dhallinyaro Soomaali ah oo 20 jir ka yaryar, isaga oo arrintaa ka hadlayeyna waxa uu yidhi; Dambiyadii ugu waaweynaa ee sannadkii ina dhaafay ka dhacay Ingiriiska waxa gaystay carruur yaryar oo Soomaaliyeed, waxana sabab looga dhigay markii baadhitaan lagau sameeyey in waalidiinta iyo cadaadiska ay ku hayaan u adkaysan waayeen oo dhankii waddanka ay joogeen iyo kii guriga markay ku soo noqdaan is-khilaafo oo carruurtii dagaal, hanjabaad iyo dil noqotay wixii ay guriga kala kulmaan, taasina sababtay inay dambiilayaal suuqa wareega oo dibjir ah noqdaan. 